open-index/open-wikipedia-markdown huggingface dataset:
Neorion

**Neorion** () eli *Härkämuistomerkki* oli antiikin aikainen laivasuojan mallinen muistomerkkirakennus Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta.

Neorion rakennettiin hellenistisen kauden alussa noin vuonna 300 eaa. Sen rakennutti Antigonos Gonatas juhlistaakseen voittoaan Ptolemaioksista meritaistelussa. Rakennus oli tarkoitettu yhden ilmeisesti samassa meritaistelussa käytetyn trieerin eli kolmisoudun säilyttämiseen muistona. Neorion sijaitsi Deloksen pyhäkköalueen itälaidalla. Antigonos lahjoitti alueelle myös Antigonoksen stoan.

Neorion oli pitkänmuotoinen, laivasuojaa muistuttanut halli, jonka pituus oli noin 67,2 metriä ja leveys noin 8,9 metriä. Rakennuksen julkisivussa sen länsipäässä oli kahdeksan pylvään muodostama pronaos-pylväikkö, jonka pylväistä kuusi oli julkisivun puolella. Sisäänkäynti johti pitkään halliin tai cellaan, jonka lattian keskiosaa oli laskettu noin puoli metriä niin, että ympärille kaikille neljälle sivustalle jäi penkit. Trieeri on sijainnut huoneen keskellä. Cellan pohjoispäässä oli ovi, joka johti Python Apollonille omistettuun huoneeseen. Oviaukossa oli kaksi doorilaista puolipylvästä sekä kaksi pylvästä, jotka olivat toiselta puoleltaan doorilaisia puolipylväitä ja toiselta puolelta koristeltu häränpääkapiteeleilla. Rakennuksen pohjoisosa oli kaksikerroksinen.

Rakennuksesta aiemmin tutkimuksessa käytetty nimi *Härkämuistomerkki* viittaa sen pylväiden häränpääkoristeluun. Cellan pohjoispuolella olleen huoneen mukaan rakennuksesta on käytetty myös nimeä *Pythion* (*Pythium*).

## Lähteet

## Aiheesta muualla
Poros-temppeli

**Apollonin poros-temppeli** tai vain *Poros-temppeli* () on nimitys, jota käytetään yhdestä antiikin aikaisesta Apollonille omistetusta kreikkalaisesta temppelistä Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta.

Temppeli rakennettiin arkaaisella kaudella noin vuonna 550–525 eaa. Sen pystyttivät saarelle ateenalaiset, ja se korvasi mahdollisesti paikalla olleen varhaisemman naksoslaisten rakentaman temppelin. Deloksen meriliiton kassaa säilytettiin alun perin tässä temppelissä. Temppeli oli yksi kolmesta Deloksen Apollonille omistetusta temppelistä, ja sijaitsi niistä pohjoisimpana. Sen eteläpuolelle rakennettiin myöhemmin Deloslainen Apollonin temppeli ja näiden väliin vielä myöhemmin Ateenalainen Apollonin temppeli.

Temppeli edusti joonialaista tyyliä. Sen pituus oli noin 15,5 metriä ja leveys noin 10 metriä. Temppelissä oli pronaos, jonka edessä oli kaksi pylvästä, ja sen takana naos eli cella, joka avautui länteen. Erään tulkinnan mukaan temppelissä olisi ollut edessä kuusi joonialaista pylvästä.

Temppelin edessä sen länsipuolella sijaitsi Apollonille omistettu, sarvista tehty Keraton-alttari.

## Lähteet

## Aiheesta muualla
Pyhä järvi (Delos)

**Pyhä järvi** on entinen järvi Deloksen saarella Kreikassa. Se oli osa Deloksen pyhää aluetta ja paikka, jossa Leto myytin mukaan synnytti Apollonin. Järvi on nykyisin kuivattu ja osa Deloksen arkeologista aluetta, joka on Unescon maailmanperintökohde.

Järven lounaiskulmassa sijaitsi pyhänä pidetty palmupuu, jonka juurella Leton uskottiin synnyttäneen Apollonin ja joidenkin myyttiversioiden mukaan myös tämän sisaren Artemiin. Samalla paikalla on nykyisinkin siihen istutettu suuri palmupuu. Palmun lähellä sijaitsi arkaaiselta kaudelta lähtien Leton temppeli. Järven länsipuolella sijaitsee niin kutsuttu Leijonaterassi, joka oli koristettu pitkällä rivillä leijonapatsaita. Sen ja järven välistä kulkee niin kutsuttu Leijonien katu. Järven pohjois- ja luoteispuolella oli lukuisia hienosti koristeltuja hellenistisellä kaudella tehtyjä asuinrakennuksia, joista tunnetuin on niin kutsuttu Järvitalo. Roomalaisella kaudella järven eteläpuolelle rakennettiin Italialaisten agora.

Järvi oli alun perin lähes täydellisen pyöreä. Kun läheiset asuinkorttelit hellenistisellä ajalla rakennettiin, satamaan johtanutta Leijonien katua levennettiin ja järveä pienennettiin, niin että siitä tuli nykyisen kaltainen eli ovaalinmuotoinen. Deloksen kaivauksia suorittaneet ranskalaiset arkeologit kuivattivat järven vuonna 1925 hyttysten levittämän malarian leviämisen ehkäisemiseksi. Nykyisin järven paikka on muusta ympäristöstä erottuva vehreämpi alue.

## Lähteet

## Aiheesta muualla
Kangasjärvi (Lempäälä)

**Kangasjärvi**  on Pirkanmaalla Lempäälän Säijän Perälänkulmalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kangasjärvi on osa Pyhäjärven lähialuetta.

## Maantietoa
Järven pituus on 150 metriä, leveys 150 metriä ja sen pinta-ala on 1,1 hehtaaria. Se sijaitsee metsämaaston soistuneessa painaumassa. Rantaviivan pituus on 400 metriä. Järveen on ohjattu suolta kuivatusojia, joista yksi ulottuu ulos painaumasta. Sen tuomat kuivatusvedet laskevat Pikku Muurajärvestä alkavaan Muuranojaan ja siinä olevaan Latikka lampeen. Lammen pohjoisrantaan kulkee polku, jonka päässä on vapaa-ajan asunto. Samalla suolla, missä järvikin on, on vielä toinen rakennus, jolle ei johda tietä.

## Historiaa
Järveä ympäröivät ojat on kaivettu suolle 1960-1970-luvuilla, koska ne näkyvät vasta vuoden 1975 kartassa. Pohjoisrannan asunto on tehty viimeistään vuonna 1991.

## Lähteet
Luettelo Walesin linnoista

Tämä on **luettelo Walesin linnoista**. Walesia, jossa oli parhaimmillaan noin 400 linnaa, kutsutaan joskus "maailman linnapääkaupungiksi".

## Anglesey

## Bridgend

## Caerphilly

## Cardiff

## Carmarthenshire

## Conwy

## Denbighshire

## Gwynedd

## Monmouthshire

## Pembrokeshire

## Swansea

## Lähteet
Rauli Nordberg

**Rauli Matti Juhana Nordberg** (s. 1949) on suomalainen sarjakuvantekijä. Hän on piirtänyt omia sarjakuvia ja perustanut vuonna 1985 sarjakuvien levitysyhtiön Kalletuotanto Oy (myöhemmin Laaki-Sarjat Oy). *Taneli*-albumeihin on sisällytetty muiden tekijöiden sarjakuvia, muun muassa Wallun eli Harri Vaalion sarjoja. Vuodesta 1990 Nordberg on tehnyt Vaalion kanssa ''Punaniska''-sarjaa.

*Tanelissa* Nordberg kuvaa lämpimästi lapsen elämää, kun taas *Sovinisti* on pisteliästä rooliasenteiden kuvausta.

Nordberg sai vuonna 1986 sarjakuvaneuvoksen arvonimen.

Nordberg tunnetaan myös lauluntekijänä ja hän onkin tehnyt kappaleita muun muassa Kuninkaantie-orkesterin levylle ja iskelmälaulajille. Kuinkaantie-orkesterille hän toimi pääasiallisena sanoittajana. 

Nordberg voitti tähänastisen historian toiseksi suurimman summan (60&nbsp;000 euroa) Suomen ''Haluatko miljonääriksi?'' -tietokilpailuohjelmassa 10. syyskuuta 2022.

## Sarjakuvat
* *Taneli*
* *Sovinisti*
* *Arkiahot*

## Lähteet

## Aiheesta muualla
* Rauli Nordberg Päijät-Häme-wikissä
Naksoslaisten kolossi

**Naksoslaisten kolossi** (myös *Naksoslaisten Apollon*) oli suurikokoinen antiikin aikainen Apollon-jumalaa esittänyt kuros-veistos, joka sijaitsi Apollonin ja Artemiin pyhäkköalueella Deloksen saarella Kreikassa.

Veistos oli tehty arkaaisella kaudella 500-luvulla eaa. Sen olivat lahjoittaneet pyhäkköalueelle naksoslaiset. Se oli veistetty Naksoksella ja kuljetettu Delokselle laivalla (tai useammalla yhteensidotulla aluksella). Deloksella se oli sijoitettu pyhäkköalueen länsilaidalle lähelle Apollonin temppeleitä. Kolossi on todennäköisesti sama suurikokoinen veistos, jonka Plutarkhos (n. 100 jaa.) kertoo kaatuneen sen lähellä sijainneen, Nikiaan vuonna 417 eaa. lahjoittaman pronssisen palmupuun kaaduttua. Kaatumisen ajankohtaa ei kuitenkaan tunneta.

Veistos oli tehty naksoslaisesta marmorista. Sen korkeus oli noin kymmenen metriä ja se on painanut noin 30 tonnia. Apollon oli kuvattu alastomana, vasen jalka astuneena eteen ja kädet hieman kohotettuna. Pitkät hiukset laskeutuivat hartioille. Rinnan ympäri kulki metallinen vyö. Patsas oli asetettu katsomaan länteen merelle päin. Veistoksen jalustan koko oli noin 3,5 x 5,1 metriä. Sen länsisivulla on piirtokirjoitus  (*Naksioi Apollōni*, ”Naksoslaiset Apollonille”) ja itäsivulla  (*to awuto litho emi andrias kai to sfelas*, "Olen samaa kiveä sekä patsas että jalusta").

Cyriacus Anconalainen (Ciriaco de' Pizzicolli) vieraili Deloksella vuonna 1445 ja teki huomioita kaatuneesta veistoksesta, joka oli vielä tuolloin paremmassa kunnossa. Kuroksen pään tiedetään olleen tallella vielä vuonna 1655. Tämän jälkeen veistoksen osia katoili eri puolille 1800-luvulle saakka.

Nykyaikaan veistoksesta on säilynyt jalusta sekä erinäisiä muita osia. Jalusta on alkuperäisellä paikallaan. Sen lähellä on kaksi suurempaa torson osaa. Veistoksen käsi on Deloksen arkeologisessa museossa. Vasen jalka on puolestaan British Museumissa vuodesta 1819.

## Lähteet

## Aiheesta muualla
Risto Nuolimaa

**Risto Olavi Nuolimaa** (s. 1948) on suomalainen oikeustieteilijä. Hän oli vuosina 1988–1990 Lapin korkeakoulun oikeustieteen (taloudelliset suhteet) professori ja vuosina 1990-2012 Tampereen yliopiston kauppaoikeuden professori. Hänen tutkimuskohteensa on ollut osakeyhtiöoikeus ja myös kiinteistökauppa.

Nuolimaa oli Lakimiesliiton puheenjohtaja vuoteen 2012.

## Lähteet
Pikku Muurajärvi (Lempäälä)

**Pikku Muurajärvi**  on Pirkanmaalla Lempäälän Nurmella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pikku Muurajärvi on osa Pyhäjärven lähialuetta.

## Maantietoa
Järven pituus on 250 metriä, leveys 100 metriä ja sen pinta-ala on 1,4 hehtaaria. Se sijaitsee korkeiden mäkien väliin muodostuneeseen laaksoon. Laakson pohjukka on soistunut järven ympäriltä. Siihen laskee oja Iso Muurajärvestä ja läheisen kivilouhimon hulevedet valuvat järvelle päin. Järven laskuoja Muuranoja lähtee järven luoteispäästä ja seuraa laakson pohjaa lähes kaksi kilometriä, kunnes se kääntyy etelään ja yhtyy Latikkaojaan. Tämä puolestaan jatkaa luoteeseen ja yhtyy Myllyojan nimisenä Säijokeen Kaakkolammin alapuolella. Järven rantaviivan pituus on 550 metriä. Louhokselle johtavalta tieltä haarautuu tie pohjoisrannalle, missä sijaitsee järven ainoa vapaa-ajan asunto.

## Historiaa
Vuonna 1855 julkaistussa Kalmbergin kartastossa järven nimi kirjoitettiin ”Wähä Morajärvi”. 
Läheinen kalliolouhimo on perustettu vuoden 1991 jälkeen.

## Lähteet
Markku Nurminen

**Markku Ilmari Nurminen** (s. 11. kesäkuuta 1943 Tampere) on suomalainen matemaatikko. Hän toimi Turun yliopiston tietojärjestelmätieteen professorina vuodesta 1990 (vuodesta 2009 emeritus). 

Nurminen tuli ylioppilaaksi Kalevan yhteiskoulusta 1960. Hän valmistui Turun yliopistosta filosofian kandidaatiksi 1966, lisensiaatiksi 1968 ja tohtoriksi 1976. Hänen englanninkielinen artikkeliväitöskirjansa (1976) oli otsikoitu *Studies in systemeering on fuzziness in the analysis of information systems*. Hän on ollut Åbo Akademin dosentti vuodesta 1978, ja hän oli Turun yliopiston dosentti vuosina 1980–1983 ja 1989–1990.

Nurminen toimi Turun kauppakorkeakoulun tietojenkäsittelyopin yliassistenttina 1970–1983. Tästä ajasta hän työskenteli osan virkaatekevänä apulaisprofessorina (1977–1978). Turun yliopiston apulaisprofessori hän oli vuosina 1983–1988, jona aikana hän työskenteli jakson Åbo Akademin professorin viransijaisena (1986). Jyväskylän yliopiston tietojenkäsittelyopin professorina hän oli vuosina 1988–1990. Turun yliopiston tietojärjestelmätieteen professori hän on oli vuodesta 1990. Hän on toiminut myös Bergenin yliopiston professorina (1982–1984) ja Oslon yliopiston informatiikan professorina (1994–1997). 

Hänen tutkimuskohteitaan ovat systemointi ja tietojärjestelmät. Nurmisen uusin teos "Kenen työtä tietokone tekee? Työinformatiikan perusteet" (2023) kiteyttää työinformatiikaksi kutsutun näkökulman tietotyöstä ja tietojärjestelmistä. Työinformatiikan tavoitteena on parempi ymmärrys tietotyöstä osana työjärjestemiä, joka puolestaan tuottaisi sujuvampia tietojärjestelmiä ja niiden suunnittelua, arviointia tutkimuksen ja käytännön keinoin.

## Teoksia (valikoima)
* 

## Lähteet

## Aiheesta muualla
*Markku I. Nurminen,. University of Turku, Department of Management  (researchgate.net)
*Markku I. Nurminen, professor emeritus at University of Turku  (linkedin.com)
*
*Markku Nurminen, työinformatiikan isä
Haploryhmä R (Y-DNA)

**Haploryhmä R (Y-DNA)** (**R-M207**) on indoeurooppalaisille kansoille ominainen isälinjan haploryhmän tyyppi. Tätä haplotyyppiä tavataan nykyään muun muassa Euroopassa, Aasiassa, Afrikassa ja Amerikassa. Tämä haplotyyppi on kehittynyt tyypistä P1. 

## Alkuperä
Ihmisen Y-kromosomin isälinjan haploryhmä R polveutui haploryhmästä P-P226 noin 30 000 eaa. Mongolian tienoilla. Miehen, joka on tämän sukulinjan uusin yhteinen esi-isä, arvioidaan syntyneen noin 26 000 eaa. jossakin Baikal-järven tienoilla Etelä-Siperiassa. Haploryhmän P-P226 jälkeläisiä on myös Amerikan alkuperäiskansoille tyypillinen
isälinjan haploryhmä Q.

## Alaryhmiä

* R1 R-M173 R1:n kantaisä. Esiintyy paljon joissain algonkin-intiaaneissa: ojibwat jne.
** R1a R-M420 Itä-Eurooppa 22 000 vuotta sitten. Slaavilaiset, pääosin saksalaiset, Intia.
** R1b Keski- ja Länsi-Eurooppa. Ranska, Englanti, Espanja.
* R2 R-M479 Etelä-Aasia, kenties 288 200 vuotta sitten.
** R2a R-M124 Etelä-Aasia, Keski-Aasia, Länsi-Aasia, kenties 12 000 vuotta sitten.

## Katso myös
* Haploryhmä A (Y-DNA)
* Haploryhmä A-L1087 (Y-DNA)
* Haploryhmä A-V148 (Y-DNA)
* Haploryhmä A-M31 (Y-DNA)
* Haploryhmä A-L419 (Y-DNA)
* Haploryhmä B (Y-DNA)
* Haploryhmä C (Y-DNA)
* Haploryhmä D (Y-DNA)
* Haploryhmä E (Y-DNA)
* Haploryhmä F-F15527 (Y-DNA)
* Haploryhmä G (Y-DNA)
* Haploryhmä H (Y-DNA)
* Haploryhmä I (Y-DNA)
* Haploryhmä J (Y-DNA)
* Haploryhmä L (Y-DNA)
* Haploryhmä M (Y-DNA)
* Haploryhmä N (Y-DNA)
* Haploryhmä O (Y-DNA)
* Haploryhmä P-FTC1 (Y-DNA)
* Haploryhmä P-FT292000 (Y-DNA)
* Haploryhmä P-F20149 (Y-DNA)
* Haploryhmä P-FT344715 (Y-DNA)
* Haploryhmä P-FT344716 (Y-DNA)
* Haploryhmä Q (Y-DNA)
* Haploryhmä S (Y-DNA)
* Haploryhmä T (Y-DNA)

## Lähteet
Otto Pitkänen

**Otto Pitkänen** (s. 9. heinäkuuta 1997 Helsinki) on suomalainen jalkapalloilija, joka edustaa Kakkosessa pelaavaa Grankulla IFK:ta. Pelipaikaltaan hän on laitapuolustaja.

Pitkänen edusti kausina 2015 ja 2016 Klubi 04:ää yhteensä 20:ssa Kakkosen ottelussa. Syyskuussa 2016 Klubi 04 lainasi Pitkäsen loppukaudeksi Veikkausliigaan PK-35 Vantaaseen, jossa hän pelasi ensimmäisen pääsarjatason ottelunsa 9. syyskuuta joukkueen hävitessä vieraissa FC Lahdelle 0–2. Yhteensä Pitkänen pelasi syksyn aikana kuusi liigaottelua.

Kaudella 2017 Pitkänen edusti Grankulla IFK:ta 14:ssa Ykkösen ottelussa ja yhdessä Suomen Cupin ottelussa.

## Lähteet
Menee tunteisiin

**”Menee tunteisiin”** on suomalaisen rap-artisti Arttu Lindemanin kolmas single, jonka julkaisi 21. lokakuuta 2016 Sony Music Entertainment Finland. Kappaleen ovat tehneet Lindeman, MGI, Olli-Matti Kalliosaari, Kalle Mäkipelto ja Simo Pirhonen.

Kappale nousi ensimmäisellä listaviikollaan Suomen virallisen singlelistan ja Striimatuimmat-listan ykköseksi ja latauslistan sijalle 5.

## Lähteet
Haploryhmä I (Y-DNA)

**Haploryhmä I (Y-DNA)** (I-L758) on isälinjan haploryhmä, joka on melko yleinen Euroopassa. Länsisuomalaisilla esiintyy paljon haploryhmää I1. Ennen haploryhmä I-M170 oli sama kuin haploryhmä I, mutta nykyään haploryhmä I-L758 on sama kuin haploryhmä I. I-M170 polveutui haploryhmästä I-L758 noin 33 000 eaa. jossakin Anatolian tienoilla.

## Alkuperä
Isälinjan haploryhmän tyyppi I lienee kehittynyt Lähi-idässä, josta se on saapunut Eurooppaan arviolta 35&nbsp;000 vuotta sitten. Haploryhmän I edeltäjiä olivat IJ (IJ-P124) ja IJK (IJK-L15). Haploryhmä I eli I-L758 polveutui haploryhmästä IJ-P124 noin 40 000 eaa. jossakin Irakin tienoilla. Miehen, joka on tämän sukulinjan uusin yhteinen esi-isä, arvioidaan syntyneen noin 33 000 eaa. jossakin Anatolian tienoilla.

## Alaryhmiä
Tunnetuimmat alaryhmät ovat Skandinaviassa tyypillinen I1 (I1-M253) ja Balkanille sekä Sardinialle tyypillinen I2 ("I1b", I1-M253).

## Katso myös
* Haploryhmä J (Y-DNA)
* Haploryhmä A (Y-DNA)
* Haploryhmä A-L1087 (Y-DNA)
* Haploryhmä A-V148 (Y-DNA)
* Haploryhmä A-M31 (Y-DNA)
* Haploryhmä A-L419 (Y-DNA)
* Haploryhmä B (Y-DNA)
* Haploryhmä C (Y-DNA)
* Haploryhmä D (Y-DNA)
* Haploryhmä E (Y-DNA)
* Haploryhmä F-F15527 (Y-DNA)
* Haploryhmä G (Y-DNA)
* Haploryhmä H (Y-DNA)
* Haploryhmä L (Y-DNA)
* Haploryhmä M (Y-DNA)
* Haploryhmä N (Y-DNA)
* Haploryhmä O (Y-DNA)
* Haploryhmä P-FTC1 (Y-DNA)
* Haploryhmä P-FT292000 (Y-DNA)
* Haploryhmä P-F20149 (Y-DNA)
* Haploryhmä P-FT344715 (Y-DNA)
* Haploryhmä P-FT344716 (Y-DNA)
* Haploryhmä Q (Y-DNA)
* Haploryhmä R (Y-DNA)
* Haploryhmä S (Y-DNA)
* Haploryhmä T (Y-DNA)

## Lähteet
Haploryhmä Q (Y-DNA)

**Haploryhmä Q (Y-DNA)** (Q-M242) on intiaaneille ominainen isälinjan haploryhmän tyyppi. Sitä tavataan Pohjois-Amerikan lisäksi myös Aasiassa. Y-kromosomin haplotyyppi Q on kehittynyt aiemmasta tyypistä P1.

## Alkuperä
Haplotyyppi Q:n ajatellaan syntyneen Etelä-Siperiassa, ehkä Altai-vuoriston ympäristössä noin 31&nbsp;700 – 17&nbsp;000 vuotta sitten. Haploryhmä Q polveutui haploryhmästä P-P226 noin 30&nbsp;000 eaa. nykyisen Mongolian tienoilla. Miehen, joka on tämän sukulinjan uusin yhteinen esi-isä, arvioidaan syntyneen noin 28&nbsp;000 eaa. Etelä-Siperiassa.

## Levinneisyys
* Pohjois-Amerikan alkuperäiskansat:
** Pohjois-Amerikan intiaanit
** na-denét
** eskimot
* Monet Aasian kansat:
** ketit
** selkupit
** turkkilaiset kansat

## Katso myös
* Haploryhmä A (Y-DNA)
* Haploryhmä A-L1087 (Y-DNA)
* Haploryhmä A-V148 (Y-DNA)
* Haploryhmä A-M31 (Y-DNA)
* Haploryhmä A-L419 (Y-DNA)
* Haploryhmä B (Y-DNA)
* Haploryhmä C (Y-DNA)
* Haploryhmä D (Y-DNA)
* Haploryhmä E (Y-DNA)
* Haploryhmä F-F15527 (Y-DNA)
* Haploryhmä G (Y-DNA)
* Haploryhmä H (Y-DNA)
* Haploryhmä I (Y-DNA)
* Haploryhmä J (Y-DNA)
* Haploryhmä L (Y-DNA)
* Haploryhmä M (Y-DNA)
* Haploryhmä N (Y-DNA)
* Haploryhmä O (Y-DNA)
* Haploryhmä P-FTC1 (Y-DNA)
* Haploryhmä P-FT292000 (Y-DNA)
* Haploryhmä P-F20149 (Y-DNA)
* Haploryhmä P-FT344715 (Y-DNA)
* Haploryhmä P-FT344716 (Y-DNA)
* Haploryhmä R (Y-DNA)
* Haploryhmä S (Y-DNA)
* Haploryhmä T (Y-DNA)

## Lähteet
Matti Ojala

**Matti Juhani Ojala** (s. 1944) on suomalainen kotieläintutkija. Hän on ollut Helsingin yliopiston kotieläinten jalostustieteen professori vuodesta 1990.

## Lähteet
Cannero Riviera

**Cannero Riviera** on kunta Pohjois-Italiassa Verbano-Cusio-Ossolan maakunnassa Piemonten alueella. Canneron naapurikunnat ovat Aurano, Brezzo di Bedero, Cannobio, Germignaga, Luino, Oggebbio ja Trarego Viggiona.

## Lähteet

## Aiheesta muualla
Leton temppeli (Delos)

**Leton temppeli** eli **Letoon** (; ) oli antiikin aikainen Letolle omistettu kreikkalainen temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Pyhän järven aluetta.

Leton temppeli rakennettiin arkaaisella kaudella noin vuonna 550 eaa. Se sijaitsi Apollonin ja Artemiin pyhäkköalueen ja Pyhän järven välissä myöhemmän Italialaisten agoran länsipuolella. Temppeli oli omistettu Letolle, jonka uskottiin synnyttäneen Apollonin järven rannassa.

Temppelissä oli pronaos, joka on mahdollisesti ollut kattamaton, sekä naos eli cella. Niiden välissä on ollut kaksi pylvästä. Temppelin seinustoilla sekä sisä- että ulkopuolella oli marmoriset penkit votiivilahjoille.

## Lähteet

## Aiheesta muualla
Loreglia

**Loreglia** on kunta Pohjois-Italiassa Verbano-Cusio-Ossolan maakunnassa Piemonten alueella. 
Loreglia naapurikunnat ovat Casale Corte Cerro, Germagno, Ornavasso, Quarna Sopra ja Valstrona.

## Lähteet
Ville Toivonen

**Ville Toivonen** on suomalainen televisioalan vaikuttaja ja entinen juontaja. Hän on toiminut syksystä 2015 Nelosen kanavapäällikkönä. Aiemmin hän on työskennellyt myös Jimin, Livin ja Subin kanavapäällikkönä sekä musiikkikanava The Voicen tuottajana.

Toivonen toimi 2000-luvun alussa juontajana ja/tai toimittajana MoonTV:n klubimusiikkiohjelma *Nousussa*, MTV3:n nuortenohjelma *[[Jyrki (televisio-ohjelma)|Jyrkissä]]*, Subtv:n makasiiniohjelma *Sessionsissa* ja MTV3:n *[[Viihdeuutiset|Viihdeuutisissa]]*.

## Lähteet

## Aiheesta muualla
*
Deceiver of the Gods

__NOTOC__
**Deceiver of the Gods** on ruotsalaisen metalliyhtye Amon Amarthin yhdeksäs studioalbumi. Se julkaistiin 25. kesäkuuta 2013 levymerkillä Metal Blade Records. *Deceiver of the Gods* on teema-albumi ja tarina skandinaavisen mytologian puolijumalasta Lokista.

Albumi ylsi Suomen virallisen listan sijalle 12. Yhdysvalloissa se nousi Billboard 200 -listan sijalle 19.

## Vastaanotto
Albumi sai hyvän vastaanoton. Arvosteluja keräävän Metacriticin mediaaniarvio albumille on 67/100, mikä perustuu seitsemään ammattilaisarvioon. Soundin Marko Säynekoski antoi albumille neljä tähteä viidestä. Hän sanoi albumin olevan johdonmukaisesti etenevä kokonaisuus, vahva perusalbumi, jonka elementit ovat kohdallaan. Myös Kaaoszinen arvioija piti albumia onnistuneena ja taattuna Amon Amarthina.

## Kappaleet
#
#
#
#
#
#
#
#
#
#

### Under the Influence - rajoitetun painoksen bonus CD
# 
# 
# 
# 

### Japanin bonuskappaleet
# 
# 
# 

## Kokoonpano
* Johan Hegg − laulu
* Olavi Mikkonen − kitara
* Johan Söderberg − kitara
* Ted Lundström − basso
* Fredrik Andersson − rummut

### Vierailevat muusikot
* Messiah Marcolin − laulu (kappale ”Hel”)

### Tuotanto
* Andy Sneap − tuottaja, miksaaja, masteroija
* Tom Thiel − grafiikka

## Arvostelut
* About.com: 
* Allmusic: 
* Imperiumi: 7½/10
* Kaaoszine: 7/10
* Pitchfork Media: 5.6/10
* Soundi: 
* Sputnikmusic: 

## Lähteet

## Aiheesta muualla
* 
*
Gary Holt

**Gary Wayne Holt** (s. 4. toukokuuta 1964 Richmond, Kalifornia) on yhdysvaltalainen San Franciscon lahden ympäristöstä kotoisin oleva kitaristi. Hänet tunnetaan parhaiten thrash metal -yhtye Exoduksen kitaristina ja pääasiallisena lauluntekijänä. Vuodesta 2013 asti Holt on soittanut thrash metal -yhtye Slayerissä, jossa hän korvasi vuonna 2013 kuolleen Jeff Hannemanin. Holtin suosikkiyhtyeitä sekä vaikuttajia ovat olleet muun muassa Motörhead, Venom, Judas Priest ja Iron Maiden.

Holt kayttää ESP:n kitaroita. Vuodesta 2014 hän on käyttänyt Signature Eclipse -mallia. Aikaisemmin Holt on käyttänyt myös Ibanezin ja Jacksonin kitaroita.

## Diskografia

**Exodus**
* 1982 *[[1982 Demo]]*
* 1985 *[[Bonded by Blood]]*
* 1987 *[[Pleasures of the Flesh]]*
* 1989 *[[Fabulous Disaster]]*
* 1990 *[[Impact Is Imminent]]*
* 1991 *[[Good Friendly Violent Fun]]*
* 1992 *[[Lessons in Violence]]*
* 1992 *[[Force of Habit]]*
* 1997 *[[Another Lesson in Violence]]*
* 2004 *[[Tempo of the Damned]]*
* 2005 *[[Shovel Headed Kill Machine]]*
* 2007 *[[The Atrocity Exhibition... Exhibit A]]*
* 2008 *[[Let There Be Blood]]*
* 2010 *[[Exhibit B: The Human Condition]]*
* 2014 *[[Blood In, Blood Out]]*
**Slayer**
* 2015 – *[[Repentless]]*
**Asylum**
* 1990 *Asylum (Demo)*
**[[Destruction]]**
* 2008 *[[D.E.V.O.L.U.T.I.O.N.]]*
**[[Heathen]]**
* 2009 *[[The Evolution of Chaos]]*
**[[Hypocrisy]]**
* 2005 *[[Virus (Hypocrisyn albumi)|Virus]]*
**Laughing Dead**
* 1990 *Demo 1990 (Demo)*
**Metal Allegiance**
* 2015 -- Metal Allegiance [Gift of Pain]
**Panic**
* 1991 *Epidemic*
**[[Tantara]]**
* 2012 Based On Evil
**Under**
* 1998 *Under (EP)*
**[[Warbringer]]**
* 2009 *[[Waking into Nightmares]]*
**[[Witchery]]**
* 2010 *[[Witchkrieg]]*
Kultakutri (veistos)

**Kultakutri** on kuvanveistäjä Matti Hauptin marmoriin veistetty alaston, kivellä seisova nuori naishahmo, joka kannattelee molemmin käsin pitkiä hiuksiaan. Veistoksesta tehtiin toinen samanlainen vuonna 1952, mutta se on valettu pronssiin. Tampereen kaupunki osti molemmat veistokset Winterin lahjoitusrahaston varoilla ja kaupunginhallituksen varamäärärahalla.

175 cm korkea pronssiveistos sijoitettiin Pyynikillä Joselininniemessä olevaan pieneen lampeen 13. toukokuuta 1953 kaunistamaan kesäteatterin ympäristöä. *Kultakutri* ei kuitenkaan saanut olla rauhassa, vaan ainakin kerran se varastettiin. Se löytyi myöhemmin jalka murtuneena ja risukkoon piilotettuna.

*[[Helsingin Sanomat]]* uutisoi vuoden 1990 syyskuussa *Kultakutrin* varastamisesta.

Tultuan varastetuksi *Kultakutri* palautettiin Joselininniemelle vain kesäksi. 

Uuden sijoituspaikan se sai 29. syyskuuta 2016 Tammerkosken Konsulinsaaressa oltuaan tätä ennen muutaman vuoden Tampereen museoiden varastossa. *Kultakutri* on kiinnitetty luonnonkivijalustaan, joka on suurempi kuin Pyynikillä ollut jalusta. Lisäksi patsaan ympärillä on kivisommitelma, joka on saanut innoituksen Topeliuksen Kultakutri-sadusta.

Tampereen teekkarit lakittivat patsaan vappuöisin vuosina 2018–2024 Hämeensillan Suomen neito -patsaan sijasta.

## Lähteet

## Aiheesta muualla
* Tampereen taidemuseon patsaat
Iso Muurajärvi

**Iso Muurajärvi**  on Pirkanmaalla Lempäälän Nurmella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Iso Muurajärvi on osa Pyhäjärven lähialuetta.

## Maantietoa
Järven pituus on 500 metriä, leveys 350 metriä ja sen pinta-ala on 7,0 hehtaaria. Se sijaitsee Muuransuon pohjoisosassa Muurajärvenkolun itäpuolella. Siihen on kaivettu kahdeksan suo-ojaa, joista yksi toimii järven laskuojana. Laskuoja päättyy puolen kilometrin päässä alavalle suolle, joka reunustaa Pikku Muurajärveä. Rantaviivan pituus on 1,6 kilometriä. Rannoille on rakennettu kaksi vapaa-ajan asuntoa, joille johtaa metsätiet eri suunnista.

## Historiaa
Vuonna 1855 julkaistussa Kalmbergin kartastossa järven nimi kirjoitettiin ”Iso Morajärvi” . Ensimmäiset tiet johtivat järveä ympäröiviin metsiin vasta vuoden 1980 kartassa. Kahdesta asunnosta pohjoisin näkyi vuoden 1991 kartassa ja toinen valmistui sen jälkeen.

## Lähteet
Mies ja nainen

**Mies ja nainen** viittaa seuraaviin:

* *[[Mies ja nainen (albumi)|Mies ja nainen]]*, suomalaisen Herra Ylppö & Ihmiset -yhteen musiikkialbumi vuodelta 2012
* *[[Mies ja nainen (elokuva)|Mies ja nainen]]*, ranskalainen Claude Lelouchin ohjaama elokuva vuodelta 1966

Se voi viitata myös:
* *[[Male and Female]]*, yhdysvaltalainen Cecil B. DeMillen ohjaama mykkäelokuva vuodelta 1919.
Jomsviking

__NOTOC__
**Jomsviking** on ruotsalaisen metalliyhtye Amon Amarthin kymmenes studioalbumi. Se julkaistiin 25. maaliskuuta 2016 levymerkillä Metal Blade Records. Albumi on konseptialbumi, joka kertoo tarinan jaarlin miesten sieppaamasta päähenkilön ihastuksesta, minkä myötä sankari syyllistyy murhaan, joka johtaa pakenemiseen, lainsuojattomuuteen ja Jomsviikingeiksi kutsuttuihin palkkasotureihin liittymiseen.

Albumi debytoi Suomen virallisen listan sijalla 4. Yhdysvalloissa se nousi Billboard 200 -listan sijalle 19.

## Vastaanotto
Albumi sai hyvän vastaanoton. Albumiarvosteluja keräävän Metacriticin arvio albumille on 79/100, joka perustuu viiteen ammattilaisarvioon. Kaaoszinen Tuomas Saari antoi albumille arvosanaksi 8/10. Hän sanoi albumin olevan näyttävä ja jopa vaikuttavampi kuin kaksi edeltäjäänsä. Soundin Salla Harjula antoi albumille kolme tähteä viidestä. Hän sanoi albumin olevan hyvä mutta yllätyksetön, vaikka Doro Peschin vierailu albumilla on piristävä elementti.

## Kappaleet
#
#
#
#
#
#
#
#
#
#
#

### Japanin bonuskappaleet
#
#

## Kokoonpano
* Johan Hegg − laulu
* Olavi Mikkonen − kitara
* Johan Söderberg − kitara
* Ted Lundström − basso

### Sessiomuusikot
* Tobias Gustafsson − rummut

### Vierailevat muusikot
* Doro Pesch − laulu (kappale ”A Dream That Cannot Be”)

### Tuotanto
* Andy Sneap – tuottaja, äänittäjä, miksaaja

## Arvostelut
* Allmusic: 
* Consequence of Sound: B
* Imperiumi: 8/10
* Kaaoszine: 8/10
* Metacritic: 79/100
* Soundi: 

## Lähteet

## Aiheesta muualla
* 
*
Return to the Crypts

__NOTOC__
**Return to the Crypts** on suomalaisen death metal -yhtye Mörbid Vomitin kokoelma-albumi, joka julkaistiin 5. toukokuuta 2015 levymerkillä Blast Head Records. Kappaleet on julkaistu aiemmin yhtyeen vuoden 2012 demolla sekä vuoden 2013 EP:llä *I Breathe Hell*.

## Kappaleet
#
#
#
#
#
#
#
#
#

## Kokoonpano
* Rösti – laulu, kitara
* Löndgren – kitara
* Hönski – basso
* Akitatör – rummut (sessio)

## Lähteet

## Aiheesta muualla
* 
*
The Outcome of Anxiety

__NOTOC__
**The Outcome of Anxiety** on tuusulalaisen thrash metal -yhtye Nailed Coilin esikoisalbumi, joka julkaistiin vuonna 2012 levymerkillä Inverse Records.

## Vastaanotto
Verkkomedia Imperiumin Sami Kontio antoi albumille arvosanan 6+/10. Hän piti albumia kohtalaisen monipuolisena, hyviä riffejä ja satunnaisia koukkuja sisältävänä albumina, joka sortuu kuitenkin yleisilmeeltään yksitoikkoisuuteen.

## Kappaleet
#
#
#
#
#
#
#
#
#
#

## Kokoonpano
;Yhtye
* Aki Salmenoja – laulu
* Juissi Kosonen – kitara, laulu
* Henkka Grönberg – kitara
* Aaro Koponen – basso
* Eero Wuokko – rummut

;Tuotanto
* Hannu Nieminen – grafiikka, valokuvat
* Pekka Laine – miksaaja
* Seppo Nummela – tuottaja

## Arvostelut
* Imperiumi.net: 6+/10
* Kaaoszine: 7/10

## Lähteet

## Aiheesta muualla
* 
* Discogs
Haploryhmä A (Y-DNA)

**[[Haploryhmä]] A (Y-DNA)** - toiselta nimeltään A-PR2921 muodostui
"isälinjan Aatamissa" eli kaikkien nykyisten ihmisten lähimmässä yhteisessä isälinjan esi-isässä noin 232 000 eaa. Afrikassa. Kaikki nykyiset ihmiset ovat siis A'n isälinjaisia jälkeläisiä.

Kirjoitusasultaan A-alkuisia haploryhmiä on neljä erillistä ihmiskunnan isälinjasukupuun rungosta lähtevää oksaa: A-L1087 (Kamerunissa ja USA'ssa), A-V148 (mm. Barbadoksella, Kamerunissa ja Gambiassa), A-M31 (mm. Gambiassa) ja A-L419 (mm. Etiopiassa).

## Katso myös
* Haploryhmä B (Y-DNA)
* Haploryhmä C (Y-DNA)
* Haploryhmä D (Y-DNA)
* Haploryhmä E (Y-DNA)
* Haploryhmä F-F15527 (Y-DNA)
* Haploryhmä G (Y-DNA)
* Haploryhmä H (Y-DNA)
* Haploryhmä I (Y-DNA)
* Haploryhmä J (Y-DNA)
* Haploryhmä L (Y-DNA)
* Haploryhmä M (Y-DNA)
* Haploryhmä N (Y-DNA)
* Haploryhmä O (Y-DNA)
* Haploryhmä P-FTC1 (Y-DNA)
* Haploryhmä P-FT292000 (Y-DNA)
* Haploryhmä P-F20149 (Y-DNA)
* Haploryhmä P-FT344715 (Y-DNA)
* Haploryhmä P-FT344716 (Y-DNA)
* Haploryhmä Q (Y-DNA)
* Haploryhmä R (Y-DNA)
* Haploryhmä S (Y-DNA)
* Haploryhmä T (Y-DNA)

## Lähteet
Poldark

**Poldark** on BBC:n vuodesta 2015 lähtien tuottama draamasarja, joka perustuu Winston Grahamin samannimiseen kirjasarjaan. Televisiosarjan tapahtumat sijoittuvat 1700-luvun lopun Britanniaan. Sarjan päähenkilö on kapteeni Ross Poldark, joka palaa Yhdysvaltain vapaussodasta kotiin pieneen englantilaiseen kaivoskylään.

Kirjasarja, jonka romaaneja julkaistiin vuosina 1945–2002, on sovitettu kahdesti televisiosarjaksi. Ensimmäinen sovitus *[[Poldark (vuoden 1975 sarja)|Poldark]]* on vuodelta 1975, ja se oli Britannian suosituimpia televisiosarjoja. Tuolloin pääosaa esitti Robin Ellis, joka esiintyy myös sivuosassa uudessa televisiosarjassa. Uusi televisiosarjakin on ollut menestys, sillä ennen toisen kauden alkua BBC ilmoitti, että sarjasta tehdään myös kolmas kausi. Kolmas tuotantokausi esitetään vuonna 2017.

Sarjaa alettiin esittää Suomessa Yle TV1:llä 4. lokakuuta 2016. Jo sitä ennen sarjan ensimmäinen tuotantokausi oli julkaistu Suomessa DVD:lle joulukuussa 2015.

## Juoni
Vuonna 1783 kapteeni Ross Poldark palaa Yhdysvaltain vapaussodasta kotiinsa pieneen kaivoskylään Cornwallissa, Englannissa. Kaikki ovat kuvitelleet Rossin kuolleen sodassa, ja hänen rakastettunsa Elizabeth on kihlautunut Rossin serkun Francisin kanssa. Poissaolon aikana Rossin isä on kuollut ja jättänyt perheen tilukset ja liikeasiat rempalleen. Ross ei aio luovuttaa vaan haluaa elvyttää isältään perimänsä kaivoksen. Hän nai Demelza Carnen, köyhän tytön, ja alkaa vähitellen toipua Elizabethin menetyksestä. Rossin menestyksen tiellä on hänen arkkivihollisensa, pankkiiri George Warleggan, joka yrittää kaikin keinoin päästä eroon Rossista.

## Näyttelijät

## Jaksot

## Katso myös
*Poldark (kirjasarja)
*Poldark (vuoden 1975 sarja)

## Lähteet

## Aiheesta muualla
* 
* ''Poldark'' Ylen sivuilla
Harry Brown

**Harry Brown** voi tarkoittaa ainakin seuraavia:

* Harry Brown (1917–1986), yhdysvaltalainen kirjailija ja elokuvakäsikirjoittaja
* Harry Joe Brown (1890–1972), yhdysvaltalainen elokuvatuottaja ja -ohjaaja
* *[[Harry Brown (elokuva)|Harry Brown]]*, brittiläinen rikoselokuva vuodelta 2009.
Sortanlahti

**Sortanlahti** () on lahti Laatokan rannalla. Se oli myös Pyhäjärveen kuuluva kylä ja on edelleen Konevitsaan kulkevien laivojen lähtösatama. Sortanlahti sijaitsee Käkisalmen piirissä, hiekkatien päässä noin 35 km Käkisalmesta etelään. Nykyisin se on Sakkolan maalaiskuntaan () kuuluva maaseututaajama.

Sortanlahti oli jo Suomen kaudella satamana tärkeä. Ruostuneiden laivanromujen vierestä lähtee vuorolaiva Konevitsaan kerran viikossa, ja matka saarelle kestää noin tunnin. Joissakin laivoissa on ongelmia: aallot voivat kastella matkustajia, eivätkä kaikki matkustajat ehkä saa suojaa sateen sattuessa.

Suomen kaudelta periytyvä 325-metrinen aallonmurtaja on säilynyt, mutta Neuvostoliiton-aikainen rakennuskanta ei. 

Talvisodan aikana Sortanlahti toimi Karjalan kannaksen lohkon esikuntana.

## Lähteet
Aito Ojala

**Aito Ilmo Ojala** (7. elokuuta 1926 Seinäjoki – 18. lokakuuta 2023 Helsinki) oli suomalainen tekniikantutkija. Hän toimi vuonna 1989 Lappeenrannan teknillisen korkeakoulun energiatalouden professorina. Hänen tutkimuskohteitaan olivat turbiinit ja voimalaitosoppi.

Ojala tuli ylioppilaaksi Seinäjoen tyttölyseosta 1945. Diplomi-insinööriksi Ojala valmistui Teknillisestä korkeakoulusta vuonna 1952. Tekniikan tohtoriksi hän väitteli 1968. Ojala oli Insinööritoimisto Aito Ojalan toimitusjohtaja vuodesta 1969. Ojala toimi Helsingin kaupungin sähkölaitoksen apulaiskäyttöinsinöörinä vuosina 1952–1953 ja SLY:n tutkimusinsinöörinä 1954. Ekonon insinöörinä Ojala oli 1956–1968. Helsingin teknillisen oppilaitoksen tuntiopettajana Ojala oli 1960–1969 ja Teknillisen korkeakoulun virkaatekevänä energiatalouden ja voimalaitosopin professorina 1971–1974.

Vuonna 2018 Ojala promovoitiin Aalto-yliopiston riemutohtoriksi ja vuonna 2017 Ojalalle myönnettiin sotaveteraanina Suomen Valkoisen Ruusun I luokan mitali.   

Ojalan vanhemmat olivat Emil Ojala ja Elli (o.s. Wilkki). Puoliso on Liisa (o.s. Dahlström). Ojalan veli oli kirjallisuudentutkija Aatos Ojala.

## Teokset
* *Energiatalouden ja voimalaitosopin perusteet*, Otakustantamo, 1974 

## Lähteet
Ašantien perinteiset rakennukset

**Ašantien perinteiset rakennukset** ovat 13 savirakenteista taloa Kumasin lähellä Ghanassa. Ne ovat viimeiset jäljellä olevat rakennukset ašantien oman valtion kukoistuskaudelta. Talot muodostavat Unescon maailmanperintökohteen vuodesta 1980.

Talot sijaitsevat sisäpihojen ympärillä. Ne on rakennettu puusta, savesta, oljesta ja bambusta, ja niissä on aikaisemmin ollut olkikatto. Värikkäitä seiniä koristavat ornamentaaliset kohokuviot. Kuvioilla on symbolisia merkityksiä. Kattorakenteiden materiaalina käytettiin kahta trooppista puulajia, Hippocrates africana ja Hippocrates rowlandii, jotka kestävät hyvin termiittien hyökkäyksiä.

Tämäntyyppisiä rakennuksia oli runsaasti Kumasin alueella, mutta suurin osa niistä tuhoutui Britanniaa vastaan käydyissä sodissa vuosina 1806-1901. Baden-Powell poltti kuninkaallisen mauseoleumin. Jäljellä olevista taloista suurin osa on alle sata vuotta vanhoja.

Rakennuksia käytetään edelleen uskonnollisiin tarkoituksiin kuten jumalten kanssa keskuteluun.

## Lähteet

## Aiheesta muualla
* Asante Traditional Buildings *The Places I Have Been*
*WHEN WILL BRITAIN RETURN LOOTED GOLDEN GHANAIAN ARTEFACTS? A HISTORY OF BRITISH LOOTING OF MORE THAN 100 OBJECTS
Jussilanjärvi

**Jussilanjärvi**  on Pirkanmaalla Vesilahden Laukossa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Jussilanjärvi on osa Pyhäjärven lähialuetta.

## Maantietoa
Järven pituus on 250 metriä, leveys 100 metriä ja sen pinta-ala on 1,2 hehtaaria. Se sijaitsee kahden mäen välisessä notkossa peltoalueen eteläpuolella. Siihen laskee kaksi lyhyttä pelto-ojaa ja sen oma laskuoja lähtee pohjoisrannasta ja laskee 650 metrin päässä Pyhäjärven Vakkalanselkään. Rantaviivan pituus on 500 metriä. Järven eteläranta on metsämaata ja pohjoisranta peltoa. Lämpi on autio, vaikka sen lähiympäristössä sijaitsee kaksi maatilaa. Järvelle ei johda teitä.

## Historiaa
Vuoden 1954 peruskartan mukaan järveä ympäröivä suoalue oli nykyistä laajempi. Siitä on vuosien aikana nostettu turvetta ja samalla suon reunaa on raivattu pelloksi.

## Lähteet
NBA-kausi 2016–2017

**NBA-kausi 2016–2017** oli NBA-koripallosarjan 71. kausi. Runkosarja alkoi 24. lokakuuta 2016 ja päättyi 12. huhtikuuta 2017, jonka jälkeen käynnistyivät pudotuspelit.

## Tapahtumia

* Russell Westbrook pelasi historian toisena pelaajana runkosarjan läpi tripla-tuplan keskiarvolla. Häntä ennen samoihin tilastolukemiin oli kyennyt vain Oscar Robertson 55 vuotta aikaisemmin. Westbrook rikkoi myös Robertsonin samanikäisen yhden kauden tripla-tuplaennätyksen tilastoituaan tripla-tuplan runkosarjassa 42 kertaa.
* James Harden tilastoi yksittäisessä ottelussa 53 pistettä, 16 levypalloa ja 17 koriinjohtanutta syöttöä, ensimmäisen 50–15–15-tilastorivin NBA:n historiassa.
* Draymond Green kirjautti NBA:n historian ensimmäisen tripla-tuplan ilman kaksinumeroisia pistelukemia. Green saavutti kaksinumeroiset lukemat levypalloissa, koriinjohtaneissa syötöissä ja pallonriistoissa.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Russell Westbrook, Oklahoma City Thunder
* **Vuoden tulokas:** Malcolm Brogdon, Milwaukee Bucks
* **Vuoden puolustuspelaaja:** Draymond Green, Golden State Warriors
* **Paras kuudes pelaaja:** Eric Gordon, Houston Rockets
* **Kehittynein pelaaja:** Giánnis Antetokoúnmpo, Milwaukee Bucks
* **Vuoden valmentaja:** Mike D'Antoni, Houston Rockets
* **Finaalien MVP:** Kevin Durant, Golden State Warriors

## Lähteet

## Aiheesta muualla
Pteridiini

**Pteridiini** (C6H4N4) on heterosyklinen aromaattinen orgaaninen yhdiste. Monilla sen johdannaisilla on biologista merkitystä. Pteridiinin rakenteessa pyratsiinirengas on fuusioitunut pyrimidiinirenkaan kanssa.

## Ominaisuudet ja valmistus
Huoneenlämpötilassa pteridiini on keltaista kiteistä ainetta. Valon vaikutuksesta yhdiste muuttuu väriltään vihreäksi. Pteridiini liukenee hyvin veteen ja etanoliin. Alennetussa paineessa yhdiste sublimoituu ennen sulamispistettään.

Pteridiiniä voidaan valmistaa glyoksaalin ja 4,5-diaminopyridiinin välisellä kondensaatioreaktiolla.

## Lähteet

## Aiheesta muualla
Jussi Riihelä

**Jussi Antero Riihelä** (s. 25. lokakuuta 1960, Lahti) on suomalainen entinen 400 ja 800 metrin juoksija. Riihelä voitti Kalevan kisoissa 800 metrin juoksussa SM-hopeaa vuonna 1984. Hän voitti myös halli-SM-hopeaa vuonna 1986. Lahden Ahkeraa edustanut Riihelä voitti 4 x 400 metrin viestijuoksussa SM-kultaa 1984 ja hopeaa 1983 sekä 4 x 800 metrin viestijuoksussa kultaa 1983 ja pronssia 1984. Riihelää valmensi Jukka Härkönen.

## Ennätykset
* 100 metriä - 11,38 (1983)
* 200 metriä - 22,63 (1982) 21,9h (1981)
* 400 metriä - 48,57 (1983)
* 800 metriä - 1.48,87 (1987)
* 1000 metriä - 2.24,86 (1985)
* 1500 metriä - 3.58,0h (1985)

Lähde: Tilastopaja

## Lähteet
Paretskoi

**Paretskoi** on suomalainen suku, joka on lähtöisin Raja-Karjalan Salmista Hiivan kylästä. Karjalankielinen sukunimimuoto Paretskoi tulee ilmeisesti venäläismuodosta *Paretschkin* (myös kirjoitusasu *Parotschkin*), joka pohjautunee karjalaisortodoksiseen ristimänimeen, kuten Parissa / Porissa (*Boris*) tai Parkko / Parkku (*Parfenij*). Nimen lopputavu -oi on tyypillinen karjalan kielen deminutiivimuoto.

## Henkilöitä
*Jyri Paretskoi — suomalainen kirjailija
*Markku Paretskoi — suomalainen toimittaja ja käsikirjoittaja

## Lähteet
Kiinan ja Albanian välirikko

**Kiinan ja Albanian välirikolla** tarkoitetaan Kiinan kansantasavallan ja Albanian sosialistisen kansantasavallan suhteiden katkeamista 1970-luvulla. 

Kommunistit ottivat Albaniassa vallan vuonna 1946 kenraali Enver Hoxhan johdolla. Maa solmi läheiset suhteet Neuvostoliiton ja vuonna 1949 perustetun Kiinan kansantasavallan kanssa. Kun Neuvostoliitto vuonna 1956 sanoutui irti stalinismista, Albania ja Kiina syyttivät sitä revisionismista ja puolustivat marxilais-leniniläisiä periaatteita, joiden oikeaoppista tulkintaa maat katsoivat edustavansa. Neuvostoliittolaiset asiantuntijat poistuivat Albaniasta ja tilalle tuli kiinalaisia.

Kiinan ja Albanian suhteet alkoivat kuitenkin 1970-luvun alussa heikentyä ja erimielisyydet kasvaa Yhdysvaltain presidentti Richard Nixonin Kiinan vierailun (1972) jälkeen. Albanian johtaja Enver Hoxha näki vierailun sekä Maon kehittämän "Kolmen maailman teorian" osoituksena Kiinan alistumisesta yhdysvaltalaiselle imperialismille sekä "proletaarisen internationalismin" eli kommunistimaiden keskinäisen yhteistyön hylkäämiselle. Kolmen maailman teoria julkistettiin vuonna 1974. Sen mukaan Yhdysvallat ja Neuvostoliitto ovat ensimmäinen maailma, useimmat länsimaat toinen maailma ja useimmat Afrikan, Aasian ja Latinalaisen Amerikan maat kolmas maailma. Tämän teorian avulla puolusteltiin Kiinan yhteistyötä Yhdysvaltojen kanssa.

Kiinan johtaja Mao Zedong kuoli syyskuussa 1976, ja Kiinan johdossa tämän jälkeen käyty valtataistelu päättyi Hua Guofengin johtamien ”maltillisten” voittoon ja niin kutsutun neljän koplan kukistumiseen. Tämä kiihdytti Albanian ja Kiinan suhteiden kylmenemistä. Heinäkuussa 1977 Jugoslavian diplomaattilähteet kertoivat, että Albania oli karkottanut maasta kiinalaiset asiantuntijat ja kutsunut kotiin Kiinassa olleet albanialaiset opiskelijat. Marraskuussa 1977 eräs Albanian kommunistisen puolueen politbyroon jasen arvosteli puheessaan Mao Zedongin oppeja.

Välirikon takia Kiina katkaisi kauppasuhteensa Albaniaan 1978 ja Albania jäi ulkopoliittisesti eristäytyneeksi, puhdasta marxilais-leniniläistä politiikkaa noudattavaksi maaksi vuoteen 1989 asti. Hoxhan kuolema vuonna 1985 oli ensimmäinen askel eristäytymisen loppua kohti.

## Katso myös
*Kiinan ja Neuvostoliiton välirikko
*Neuvostoliiton ja Albanian välirikko

## Lähteet
Sorrinlampi

**Sorrinlampi**  on Pirkanmaalla Vesilahden Hinsalassa sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Sorrinlampi on osa Pyhäjärven lähialuetta.

## Maantietoa
Lammen pituus on 250 metriä, leveys 150 metriä ja sen pinta-ala on 2,6 hehtaaria. Lampi sijaitsee Hinsalan niemellä peltojen ympäröimänä. Sen lähiympäristö on painamua, jossa lampi on suokaistaleen ympäröimänä. Lampeen tulee vain yksi tulo-ojia ja sen laskuoja lähtee lammen eteläpäästä ja laskee kilometrin jälkeen Pyhäjärven Laukonselällä Savistenlahteen. Lammen rantaviivan pituus on 650 metriä. Lampi on kasvamassa umpeen ja siinä on vahva vesikasvilluusvyöhyke rannan vieressä. Lampi on autio eikä lammelle johda teitä. Lammesta noin 200 metrin päässä kulkee yhdystie 13761.

## Historiaa
Vuonna 1954 julkaistussa peruskartassa lammen etelärannan suolta on nostettu turvetta. Turpeennostosta jäi muistoksi lammikko, joka näkyi vielä vuoden 1991 kartassa.

## Lähteet
Linnamäki (täsmennyssivu)

**Linnamäki** tai **Linnanmäki** voi tarkoittaa seuraavia:

## Linnamäki
### Yleisnimi
* linnamäki, linnavuori
### Paikannimi
* Lammin Linnamäki, mahdollinen linnamäki Hämeenlinnan Lammilla
* Porvoon Linnamäki, linnamäki Porvoossa
### Sukunimi
* Linnamäki, suomenkielinen sukunimi. Tunnettu nimenkantaja on:
** Timo ”Lintsi” Linnamäki, suomalainen keittiömestari ja ravintoloitsija (Pastis ja Muru).

## Linnanmäki
### Paikannimi
* Linnanmäki, huvipuisto Helsingissä
* Kaskalan linnanmäki
* Pöylän linnanmäki
* Pyhäjärven linnanmäki
* Pöykärin Linnanmäki
* Iso Linnanmäki
* Pieni Linnamäki
### Sukunimi
* Lasse Linnanmäki, Koskenkorva-viinapullon ensimmäisen etiketin suunnittelija

## Katso myös

* Linnavuori (täsmennyssivu)

## Lähteet
Lamminjärvi (Lempäälä)

**Lamminjärvi**  on Pirkanmaalla Lempäälän Nurmella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Lamminjärvi on osa Pyhäjärven lähialuetta.

## Maantietoa
Järven pituus on 250 metriä, leveys 200 metriä ja sen pinta-ala on 2,8 hehtaaria. Lampi sijaitsee Nurmin taajaman koillispuolella peltoalueen keskellä. Lamminjärven läpi virtaa Kiikonoja, mikä tekee Lamminjärvestä läpivirtausjärven. Kiikonoja on Siisjärven laskuoja. Sillä ei näytä kartan mukaan olevan muita tulo-ojia. Kiikonoja laskee vajaa kilometrin päässä Pyhäjärven Toutosessa olevaan Hiivalahteen. Järven rantaviivan pituus on 750 metriä. Ranta on soistunutta rantavyöhykkeessä ole rakennuksia. Rantaan ei myöskään johda teitä, mutta 100 metrin päässä kulkee järven itäpuolella kylätie.

## Historiaa
Vuonna 1855 julkaistussa Kalmbergin kartastossa järven nimi kirjoitettiin ”Kokkilampi”. Siihen laskee pohjoisesta oja, joka on ”Iso Oisjärven” laskuoja.

Vuoden 1954 peruskartassa järven länsirantaan on merkitty suuri turpeenottopaikka. Sitä on hyödynnetty ilmeisesti vuoteen 1975 kartantekoon asti, sillä siinä on koko järven rantavyöhyke merkitty käytetyksi turpeenottoalueeksi.

## Lähteet
Siisjärvi

**Siisjärvi**  on Pirkanmaalla Lempäälän Nurmella, mutta kuitenkin lähempänä Kiviahoa, sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Siisjärvi on osa Pyhäjärven lähialuetta.

## Maantietoa
Järven pituus on 500 metriä, leveys 150 metriä ja sen pinta-ala on 4,7 hehtaaria. Se sijaitsee matsämaastossa Siisjärvenkukkulan lounaispuolella mäkien väliin jääneeseen painaumaan. Järveen laskee koillisesta Pikku Siisjärven yli 600 metriä pitkä välillä maan alla juokseva laskuoja. Länsipuolelta siihen laskee Ainasjärven yli 600 metriä pitkä tulo-oja. Sen oma laskuoja on kolme kilometrinen oja Lamminjärveen. Sen rantaviivan pituus on 1,1 kilometriä ja on kovaa metsämaata. Järven eteläpuolella sijaitsee pari peltoa ja Ainasjärven laskuojan varrella on kolmas pelto. Järvi on kuitenkin autio, vaikka rantaan on iso kiven lähelle  merkitty Birgitan polun nuotiopaikka.

## Historiaa
Vuonna 1855 julkaistussa Kalmbergin kartastossa järven nimi kirjoitettiin ”Iso Oisjärvi”. Siihen laski kartan mukaan lännestä ”Oinasjärvi”. Tässä on järvien nimien etymologialle hyviä eväitä.

Vuoden 1954 peruskartan mukaan Pikku Siisjärveä kutsuttiin tuolloin Vähäjärveksi, mutta sai nykyisen nimensä vuoden 1975 karttaan.

## Lähteet
Sophia I. Wakkure

**Sofia (Sophia) Irene Wakkure** (o.s. *Karlsson*, 13. lokakuuta 1898 Munsala – 8. marraskuuta 1996 Olympia, Washington) oli suomenruotsalaissyntyinen yhdysvaltalainen kirjailija.

Sofia Wakkure syntyi kymmenlapsisen kalastajaperheen kuopukseksi. Hän muutti Yhdysvaltoihin vuonna 1917, asui aluksi Salt Lake Cityn lähellä ja muutti vuonna 1919 Tacomaan. Hän meni vuonna 1921 naimisiin Axel Wakkuren kanssa ja oli tämän kanssa rakentamassa vaneritehdasta Olympiaan. Wakkure osallistui suomenruotsalaisen Runeberg-seuran Olympian paikallisosaston perustamiseen vuonna 1923 ja toimi sen rahastonhoitajana.

Wakkure oli amerikanruotsalaisen kommunistisen liikkeen kenties ainoa romaanikirjailija. Hänen ensimmäinen romaaninsa *När massorna vaknar* ilmestyi jatkokertomuksena *[[Ny Tid (Yhdysvallat)|Ny Tid]]* -lehdessä vuonna 1925 ja myöhemmin tukholmalaisessa *Folkets Dagblad Politikenissa* nimellä *I kamp och kärlek*. Sen aiheena on ”Suomen vallankumous” ja kansallisuuksien väliset suhteet. Toinen, erillisenä kirjana ilmestynyt romaani *En immigrantflickas öden* on ilmeisen omaelämäkerrallinen tarina kovia kokeneesta työlaisnaisesta, joka kasvaa reformistisen sosialismin kautta taistelevaksi kommunistiksi. Se julkaistiin jatkokertomuksena vaasalaisessa *[[Nya Folkbladet]]* -lehdessä ja suomennoksena nimellä *Siirtolaistytön kohtalo*. Myös Wakkuren kolmannen kapitalisminvastaisen romaanin *Samhällets nomader* sankareita ovat suomenruotsalaiset siirtolaiset.

## Teoksia
* *En immigrantflickas öden: en historia om klasskampens nomader*. Chicago: Scandinavian Workers Educational Society, 1927.
* *Samhällets nomader*. Chicago: Scandinavian Workers Educational Society, 1929.

## Suomennettu teos
* *Siirtolaistytön kohtalo: kertomus luokkataistelun pyörteistä*. Suom. Venni Kuusio. Oulu: Oulun läänin työväen kirjateollisuus-osakeyhtiö, 1929.

## Lähteet
Haploryhmä H (mtDNA)

**Haploryhmä H (mtDNA)** on nykyään Euroopan yleisin äitilinjan haplotyyppi. Euroopan lisäksi tyyppi on yleinen Pohjois-Afrikassa ja Lähi-idässä.

## Alkuperä
Mitokondrio-DNA:n äitilinjan haploryhmän tyyppi H kehittyi 33 000–26 000 vuotta sitten pohjoisessa Lähi-idässä. Tyyppi H saapui Eurooppaan luultavasti Gravetten kulttuurin kanssa. H1, H3 ja HV levisivät Ranskan ja Espanjan seuduille noin 13 000 vuotta sitten ehkä Madeleinen kulttuurin mukana.

## Lähteet
* 
### Viitteet

## Aiheesta muualla

* Ian Loganin mtDNA-sivusto  Noudettu 27.11.2017.
* Haplogroup.org H